Csoportelsõ a Szeged Beton
A férfi vízilabda LENkupa elsõ selejtezõkörébõl százszázalékos teljesítménnyel jutott a másodikba az otthon játszó Szeged Beton. A következõ kör sorsolását holnap tartják Rómában.
A LEN-kupa G csoportjának pénteki rajtján kellõ magabiztossággal ugyan, de felejthetõ játékkal a trió favoritjának számító Szeged Beton 9–3-ra legyõzte a francia Sete együttesét. Abból a szempontból van csupán jelentõsége az eredménynek, hogy tegnap délelõtt a románok „csak" öt gól különbséggel, 10–5-re verték a Setét. Ez pedig azt jelentette,
hogy a bekalkulált csoportelsõséghez a Betonnak már egy soványka döntetlen is elég lett volna. Csakhogy a Tisza-partiak fejében meg sem fordult ez a lehetõség, nem gólkülönbséggel, hanem három pont elõnynyel akartak a csoport élén végezni.
A Csongrád megyeiek tanultak a pénteken elkövetett hibákból is, mert ezen a meccsen igyekeztek végig koncentráltan pólózni. Míg a Sete ellen huszonkét percet kellett várni Varga Csuvi elsõ góljára, most még kettõt sem. A pénteki meccset kihagyó Milos Korolija pedig a negyedikben jelezte, nélküle elképzelhetetlen a Beton centerjátéka.
Lényegesen összeszedettebbnek tûnt ezúttal a hazai gárda, ezt többek között az is mutatta, hogy az elsõ öt emberelõnybõl mindössze egyet nem sikerült gólra váltani. Egészen a második negyed utolsó percéig jól játszott a Szeged – nem véletlenül vezetett 6–2-re –, mégsem dõlt el a mérkõzés, mert negyven másodperc alatt két találatnyira zárkóztak a románok. Sõt: a harmadik játékrész közepén utól is érték (7–7) a helyzetkihasználásban jelentõsen visszaesett Szegedet. A nézõket a szívbaj kerülgette, az idegnyugtató találatról kétszeres olimpiai bajnokhoz illõen a megállíthatatlanul játszó Varga Tamás gondoskodott.
A franciák ellen sziporkázó Weszelovszky most halványabb volt, de õ csúcsformában is képes, és tud is gólt szerezni, ráadásul a legjobbkor villant a villámgyors jobb csukló, 9–7. A zárófelvonásban így már csak az a kérdés maradt megválaszolásra, hogy mennyi lesz a különbség a Szeged javára. Maradt a két gól. Nem borult a papírforma, Baksáék csoportelsõként jutottak tovább.
SZEGED BETON VE–STEAUA BUCURESTI 10–8 (3–0, 3–4, 3–3, 1–1)
Férfi vízilabda LEN-kupa, elsõ selejtezõkör, G csoport, 2. forduló. Újszegedi sportuszoda, 200 nézõ. Vezette: Kuretasz (görög), Nyegovan (szerb).
Szeged Beton: Baksa – Vejzagics 1, Varga T. 4, Komlósi 1, Milos Korolija 1, Weszelovszky 1, Lehmann 1. Csere: Varga P., Juhász Zs., Török B., Mihajlo Korolija 1, Kuncz. Edzõ: Kásás Zoltán.
Steaua Bucuresti: Dragusin – Matei, Busila, Negrean, Chistescu 2, Georgescu 3, Ghiban 1. Csere: Stancu, Cojocariu, Chiovenau 1, Musat 1. Edzõ: Hagiu Vlad.
Gól – emberelõnybõl: 11⁄7, illetve 7⁄2.
Ötméteresbõl: 1⁄1, illetve 1⁄1.
A másik mérkõzésen:
Steaua Bucuresti–Dauphins de Sete 10–5 (3–1, 4–1, 1–2, 2–1).
A csoport végeredménye: 1. Szeged Beton 6 (19–11), 2. Steaua Bucuresti 3 (18–15), 3. Sete 0 (8–19) ponttal. Az elsõ két helyezett jutott a második selejtezõkörbe.